**210611**

**Барлығына риза болу**

**екіншісі**

***«Әрдайым қуанып, Құдайға үздіксіз сиыныңдар, Оған барлық жағдайларда да алғыс айтыңдар! Иса Мәсіхтің жолымен жүруші сендерден Құдай осыны күтеді.»***

***(Салониқал. 1-хат 5:16-18)***

Пауыл ешқашан да: «Сізбен болып жатқанның барлығы үшін Құдайға алғыс айтыңыз» деп айтқан жоқ, керісінше, «кез-келген жағдайда» немесе «Оған барлық жағдайларда да алғыс айтыңдар! Сол кезде Иса Мәсіх сендерге көмектесеі!» - деп айтты.

Бірде бір ағаш ұста Иса Мәсіхті қабылдап, сенуші адам болды. Енді оның өмірі өзгерді, сонымен бірге оның әртүрлі жағдайларға деген көзқарасы, мінезі де күрт өзгерді. Бір күні, ол өзінің бас бармағын балғамен ұрып алады. Мәсіхші болмағанда, оның бұл жағдайдағы іс әрекеті мүлдем басқаша болатын еді, бірақ енді ол Исаны қабылдаған сенуші адам болған соң, ол өзінің саусағын уқалап: «Жарайды, Құдайға шүкір, менің әлі де екінші бас бармағым бар», - деді.

Барлығы сіздің белгілі бір жағдайға деген қарым-қатынасыңызға келіп тіреледі. Мысалы, сіздің кеңсе қызметкерлерінсіз сіз сауда жасай алмайтыныңызды, сіздің жетістігіңізде басқа адамдардың үлкен рөл атқарғанын түсіну, бұлт қанша қараңғы болса да, әрбір қараңғы алқаптың ақыры болатындығын, әр ұзақ түннің артынан таң ататындығын түсіну, мойындау өте маңызды.

Шүкіршілік етпеу - бұл үлкен күнәлардың бірі болған деп Пауыл бекер айтпаған. Ол: «Олар Құдай туралы білсе де, Оны Құдай деп дәріптеп, шүкірлік еткен жоқ. Керісінше, адамдар түкке тұрғысыз ойға берілді. Содан саналарын қара түнек басып, наданға айналды.» (Римдіктерге 1:21)

Салониқал. 1-хат 5:16-18 сөздер туралы ойлануға уақыт бөліп, оларды өзіңіздің көзқарасыңызды өлшеу үшін пайдаланыңыз. «Әрдайым қуанып, Құдайға үздіксіз сиыныңдар, Оған барлық жағдайларда да алғыс айтыңдар! Иса Мәсіхтің жолымен жүруші сендерден Құдай осыны күтеді.»(Салониқал. 1-хат 5:16-18)